पाएं अपने शहर की ताज़ा ख़बरें और फ्री ई-पेपरडाउनलोड करें
अंत्योदय कार्डधारियों के वैक्सीनेशन 18 वर्ष से 44 वर्षीय का जिला स्तर पर उद्घाटन सकरी स्थित वैक्सीनेशन केंद्र में वर्चुअल माध्यम से मुख्यमंत्री भूपेश बघेल, केबिनेट मंत्री द्वारा क्षेत्रीय विधायक एवं संसदीय सचिव डॉ. रश्मि आशीष सिंह, कलेक्टर सारांश मित्तर एवं अधिकारियों-जनप्रतिनिधियों की उपस्थित में किया गया।
मुख्यमंत्री भूपेश बघेल ने दोपहर 2:15 बजे वर्चुअल संवाद शुरू किया और वर्चुअल माध्यम से वैक्सीनेशन कराने पहुंचे हितग्राहियों से बात कर उनका अनुभव जाना। मुख्यमंत्री ने कहा कि कोरोना से बचने और इसके प्रभाव को खत्म करने के लिए वैक्सीनेशन जरूरी है। हमने प्राथमिकता के आधार पर वर्तमान में अंत्योदय श्रेणी के 18 से 44 वर्ष के लोगों को वैक्सीनेशन कराने के लिए गाइडलाइन जारी किया है। पात्रों को इसका लाभ लेकर प्रदेश और देश को कोरोना मुक्त करने में सहयोग करना चाहिए।
डॉ. रश्मि ने मुख्यमंत्री का आभार जताते हुए कहा कि आपके भगीरथ प्रयास से 18 से 44 वर्षीय अंत्योदय श्रेणी के लोगों को वैक्सीनेशन का लाभ मिल रहा है। इसके लिये मैं आपको धन्यवाद ज्ञापित करती हूं। इस दौरान जिला कलेक्टर मित्तर ने मेडिकल स्टाफ को व्यवस्थित तरीके से वैक्सीनेशन के निर्देश दिए। सीएम ने टीकाकरण कराने ग्राम पाड़ से आई 29 वर्षीया दुर्गेश नंदनी कश्यप से पूछा कैसा लग रहा है वैक्सीनेशन कराने का मौका मिलने पर तब महिला ने कहा कि बहुत ही अच्छा लग रहा है।
इसी तरह सभी को इस योजना का लाभ मिलना चाहिए जिस पर मुख्यमंत्री ने इसे अच्छा सुझाव मानते हुए सबको इसका लाभ देने की बात कही। 23 वर्षीय प्रीतम दास मानिकपुरी ने कहा कि अच्छी योजना है इससे कोविड संक्रमण की चेन तोड़ने में मदद मिलेगी। इस दौरान 5 हितग्राही उद्घाटन के दौरान उपस्थित थे। सीएम से चर्चा के बाद सभी मंत्रियों ने बारी-बारी से सभी को संबोधित किया। पुलिस अधीक्षक प्रशांत अग्रवाल, जिला पंचायत सीईओ हैरिश एस, एसडीएम आंनद रूप तिवारी, बीएमओ निखिलेश गुप्ता, सकरी तहसीलदार पेखन टोन्ड्रे, गुरुदत्त पंचभाई, थाना प्रभारी सागर पाठक, विधायक प्रतिनिधि धर्मेश दुबे, एल्डरमैन सुरेश सोनकर, पटवारी विनोद तंबोली, जोन कमिश्नर रमेश पाण्डेय सहित पंचायत सचिव व स्वास्थ्य अमला मौजूद था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn